CELEX: 32021D0014
Language: fi
Date: 2021-01-07 00:00:00
Title: Neuvoston päätös (YUTP) 2021/14, annettu 7 päivänä tammikuuta 2021, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta

8.1.2021   
               
               
                  FI
               
               
                  Euroopan unionin virallinen lehti
               
               
                  L 5/16
               
            
         NEUVOSTON PÄÄTÖS (YUTP) 2021/14,
         annettu 7 päivänä tammikuuta 2021,
         Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä huhtikuuta 2014 päätöksen 2014/219/YUTP (1) Euroopan unionin YTPP-operaatiosta Malissa (EUCAP Sahel Mali).
                  
               
                     (2)
                  
                  
                     Neuvosto hyväksyi 21 päivänä helmikuuta 2019 päätöksen (YUTP) 2019/312 (2), jolla EUCAP Sahel Malia jatkettiin 14 päivään tammikuuta 2021.
                  
               
                     (3)
                  
                  
                     Neuvosto hyväksyi 13 päivänä toukokuuta 2019 päätöksen (YUTP) 2019/762 (3), jolla EUCAP Sahel Malin toimeksianto mukautettiin YTPP-toimien alueellistamiseen Sahelin alueella ja perustettiin alueellinen neuvoa-antava koordinointiyksikkö (RACC).
                  
               
                     (4)
                  
                  
                     Neuvosto hyväksyi 14 päivänä toukokuuta 2020 päätöksen (YUTP) 2020/652 (4), jolla EUCAP Sahel Malin rahoitusohjetta 14 päivään tammikuuta 2021 päättyvälle ajanjaksolle lisättiin.
                  
               
                     (5)
                  
                  
                     EUCAP Sahel Malin strategisen uudelleenarvioinnin yhteydessä poliittisten ja turvallisuusasioiden komitea (PTK) suositti 13 päivänä lokakuuta 2020, että EUCAP Sahel Malia jatketaan 31 päivään tammikuuta 2023, ja 5 päivänä marraskuuta 2020, että operaation toimeksiantoa mukautetaan.
                  
               
                     (6)
                  
                  
                     Päätös 2014/219/YUTP olisi muutettava tämän mukaisesti.
                  
               
                     (7)
                  
                  
                     EUCAP Sahel Mali toteutetaan tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2014/219/YUTP seuraavasti:
            
                        1)
                     
                     
                        Korvataan 2 artiklan 2 kohta seuraavasti:
                        
                           ”2.   Tukeakseen Malin ripeää toimintaa valtion arvovallan palauttamisessa sekä 15 päivänä toukokuuta ja 20 päivänä kesäkuuta 2015 allekirjoitetun Malin rauhan ja sovinnon sopimuksen täytäntöönpanossa EUCAP Sahel Mali auttaa ja neuvoo Malin sisäisestä turvallisuudesta vastaavia joukkoja Malin hallituksen johtaman turvallisuusalan uudistuksen täytäntöönpanossa yhteensovitetusti muiden kansainvälisten toimijoiden, erityisesti Yhdistyneiden kansakuntien yhdennetyn moniulotteisen vakautusoperaation Malissa (MINUSMA), kanssa seuraavin tavoittein:
                           
                                       a)
                                    
                                    
                                       Malin sisäisestä turvallisuudesta vastaavien joukkojen operatiivisen tehokkuuden parantaminen;
                                    
                                 
                                       b)
                                    
                                    
                                       Malin sisäisestä turvallisuudesta vastaavien joukkojen komentoketjujen uudelleen rakentaminen resurssien johdonmukaisemman hallinnoinnin avulla;
                                    
                                 
                                       c)
                                    
                                    
                                       oikeus- ja hallintoviranomaisten aseman vahvistaminen niiden operaatioiden johtamisessa ja valvonnassa korruption ja rankaisemattomuuden torjumisen edistämiseksi;
                                    
                                 
                                       d)
                                    
                                    
                                       Malin sisäisestä turvallisuudesta vastaavien joukkojen uudelleen Malin keskiosaan sijoittamisen helpottaminen ja
                                    
                                 
                                       e)
                                    
                                    
                                       Malin siviilihallinnon viranomaisten uudelleen Malin keskiosaan sijoittamiseen tähtäävän, hyvän hallintotavan periaatteisiin perustuvan vaiheittaisen ja modulaarisen prosessin tukeminen.”
                                    
                                 
                     
                  
                        2)
                     
                     
                        Lisätään 14 artiklan 1 kohtaan alakohta seuraavasti:
                        ”EUCAP Sahel Maliin liittyviin menoihin tarkoitettu rahoitusohje 15 päivän tammikuuta 2021 ja 31 päivän tammikuuta 2023 väliselle ajalle on 89 100 000 euroa.”
                     
                  
                        3)
                     
                     
                        Korvataan 14 a artiklan 3 kohta seuraavasti:
                        
                           ”3.   Alueellisen neuvoa-antavan koordinointiyksikön tavoitteena on läheisessä yhteistyössä meneillään olevien Sahelissa toteutettavien YTPP-operaatioiden kanssa
                           
                                       a)
                                    
                                    
                                       parantaa G5 Sahel -rakenteiden ja G5 Sahel -maiden välistä yhteistyötä ja koordinointia alueellisen yhteistyön ja operatiivisten valmiuksien tehostamiseksi puolustuksen ja turvallisuuden alalla noudattaen kansainvälistä oikeutta, ihmisoikeuksia sekä naisia, rauhaa ja turvallisuutta koskevaa EU:n strategista toimintamallia, jonka neuvosto vahvisti päätelmissään 10 päivänä joulukuuta 2018;
                                    
                                 
                                       b)
                                    
                                    
                                       valmistella ja tukea YTPP-toimien alueellistamista G5 Sahel -maiden kansallisten valmiuksien vahvistamiseksi;
                                    
                                 
                                       c)
                                    
                                    
                                       helpottaa ja tukea tiedon kokoamisen ja jakamisen järjestämistä kaikkien G5 Sahel -kumppaneiden kanssa G5 Sahel -maissa sijaitsevien unionin edustustojen ja Sahelin turvallisuutta ja vakautta koskevan kumppanuuden (P3S-aloite) sihteeristön tukemiseksi.”
                                    
                                 
                     
                  
                        4)
                     
                     
                        Korvataan 18 artiklan toinen virke seuraavasti:
                        ”Sitä sovelletaan 31 päivään tammikuuta 2023 asti.”
                     
                  
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 15 päivästä tammikuuta 2021.
         
         
            Tehty Brysselissä 7 päivänä tammikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  EUVL L 113, 16.4.2014, s. 21.
         
            (2)  Neuvoston päätös (YUTP) 2019/312, annettu 21 päivänä helmikuuta 2019, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta (EUVL L 51, 22.2.2019, s. 29).
         
            (3)  Neuvoston päätös (YUTP) 2019/762, annettu 13 päivänä toukokuuta 2019, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta (EUVL L 125, 14.5.2019, s. 18).
         
            (4)  Neuvoston päätös (YUTP) 2020/652, annettu 14 päivänä toukokuuta 2020, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta (EUVL L 153, 15.5.2020, s. 5).